PATVIRTINTA

Vilniaus lopšelio-darželio „Giraitė“

direktoriaus

2022 m. gegužės 31 d.

įsakymu Nr. V-33

**VILNIUS LOPŠELIS-DARŽELIS**

**„GIRAITĖ“**

***2022 M. VASAROS***

***UGDOMOSIOS VEIKLOS PLANAS***

**Tikslas** – atsižvelgiant į vaiko prigimtines galias, jo individualią patirtį, suteikti galimybė ugdytis pažintinius, kūrybinius, saviraiškos gebėjimus, padėti išsiugdyti savarankiškumo, sveikos gyvensenos, pozityvaus bendravimo su suaugusiais ir bendraamžiais įgūdžius, nuotaikingai praleisti vasarą darželyje.

**Vaikai:**

* Natūraliomis priemonėmis (saule, oru ir vandeniu) stiprins organizmą bei fizinę ir dvasinę sveikatą.
* Žais, sieks savarankiškumo, savisaugos, sužinos apie saugaus elgesio prasmę.
* Aktyvioje veikloje gebės tikslingai judėti, žaisti su draugais kartu, išbandys įvairias aktyvaus judėjimo formas.
* Bus aktyvus pažintinės-kūrybinės, įvairios eksperimentinės-tiriamosios veiklos dalyvis.
* Norės dalyvauti saviraišką ir kūrybiškumą skatinančiose veiklose.
* Mokės draugiškai bendrauti, kurti tarpusavio santykius, bendruomeniškumą.
* Tausos gamtą.

**Asmens higienos įgūdžių ugdymo sistema**

|  |  |
| --- | --- |
| **Asmens higienos įgūdžiai diegiami kasdieninės vaikų veiklos metu, per visą dieną. Pedagogai nuolat ieško naujų būdų ir metodų, kaip išugdyti teigiamą požiūrį į švaros ir tvarkos laikymąsi. Organizuojamos sveikatos valandėlės (suteikiamos teorinės ir praktinės žinios, formuojami praktiniai įgūdžiai), rodoma video mokomoji medžiaga** | |
| *Kryptys* | *Veiklos pobūdis* |
| **Rankų švara** | Dažnai plaunasi rankas tekančiu vandeniu, su muilu, prieš valgį, išsivalius nosį, po pietų miego. Sausai nusišluosto rankas asmeniniu rankšluosčiu. |
| **Veido priežiūra** | Prausiasi kambario temperatūros, šiltu vandeniu, po dienos miego, po valgio, susitepus, po judrios veiklos. |
| **Kojų švara** | Kojas plaunasi grįžus iš pasivaikščiojimo. |
| **Plaukų priežiūra** | Šukuojasi asmeninėmis šukomis. |
| **Drabužių, avalynės priežiūra** | Asmeninėje spintelėje tvarkingai pasikabina susideda drabužius. Susitepus, suprakaitavus persirengia švariais drabužiais. |
| **Asmens higienos reikmenų naudojimas** | Skirti savo asmeninius higienos reikmenis, jais naudotis pagal paskirtį, prižiūrėti, nesikeisti su draugais. |

**Fizinio aktyvumo sistema**

|  |  |
| --- | --- |
| **Organizuojant fizinio aktyvumo ugdymo procesą atsižvelgiama į vaikų amžiaus ypatumus, sveikatos būklę, interesus. Pedagogai iš anksto planuoja vaikų organizuotą fizinę veiklą, kryptingai, tikslingai parenka judesius ir jų atlikimo būdus, žaidimus.** | |
| *Kryptys* | *Veiklos pobūdis* |
| **Ryto mankšta** | Kiekvieną rytą organizuojama mankštelė (bendrieji pratimai, tempimo pratimai). |
| **Kūno kultūros valandėlės** | Žaidimai su sportiniu inventoriumi darželio kieme, sporto aikštelėje. Žaidžiami imitaciniai žaidimai. |
| **Judrieji žaidimai pasivaikščiojimo metu** | Darželio kieme, sporto aikštelėje organizuojami žaidimai su taisyklėmis, žaidimai be taisyklių, sportiniai žaidimai. |
| **Sportinės pramogos** | Organizuoti renginiai, kurių metu tenkinami judėjimo ir gerų emocijų poreikiai. |

**Socialinio ir psichologinio saugumo ugdymo sistema**

|  |  |
| --- | --- |
| **Nuoseklus pedagogų ir vaikų bendravimas, bendradarbiavimas ugdomojoje veikloje, kūrybiniuose, socialiniuose ţaidimuose, bandymuose, tyrinėjimuose** | |
| *Kryptys* | *Veiklos pobūdis* |
| **Harmoningas bendravimas** | Aktyvus bendravimas su kiekvienu vaiku, kartu aptariant probleminius, atvirus klausimus, saugumo jausmo tenkinimas. |
| **Socialinių įgūdžių ugdymas** | Žaidimai su sportiniu inventoriumi darželio kieme, sporto aikštelėje. Žaidžiami imitaciniai žaidimai. |
| **Savisaugos įgūdžių ugdymas** | Numatyti konkrečias elgesio darželio aplinkoje taisykles, ugdyti saugaus elgesio artimiausioje aplinkoje, miške, prie vandens telkinių, vandenyje įgūdžius (pokalbiai, mokomieji video filmukai, socialinių partnerių paskaitos). |
| **Pedagogų ir tėvų sąveika** | Palaikyti glaudžius ryšius su tėvais, siekiant sveikos ir saugios gyvensenos ugdymo procese partnerystės (pokalbiai su tėvais, tėvų dalyvavimas renginiuose). |

**Bendri renginiai**

|  |  |
| --- | --- |
| *Renginys* | *Atsakingi darbuotojai* |
| **Sporto diena** | Fizinio lav. mokytojas Orestas Penikas, ikimokyklinio ugdymo mokytoja Aušrelė Drėgvienė. |
| **,,Linksmųjų estafečių diena“** | Fizinio lavinimo mokytojas Orestas Penikas, priešmokyklinio ugdymo mokytoja Gaiva Paulauskienė |
| **Žaidimų su vandeniu diena**  **„Vandenėlis – mano Draugas“** | Pedagogai |

*Laukiami rezultatai:*

Ugdytiniai supras, kad gera būti sveikiems ir saugiems, nusiteiks rūpintis savo, kitų saugumu, sveikatos išsaugojimu, jausis saugūs, mylimi, pasitikintys savimi, patirs gerų emocijų vengs žalingų įpročių ir veiksnių.